เรื่องร้องเรียน (กีดขวาง,จราจร,ถนน) วันที่ 2023-09-23 13:06:32 — แขวงจตุจักร เขตจตุจักร กรุงเทพมหานคร
ฝาก สนง.เขตจตุจักร ช่วยส่งเรื่องต่อให้ สำนักการจราจรและขนส่ง กทม. ด้วยครับ (แจ้งใหม่ แก้ไขชื่อถนน)
ขอให้มีการรื้อถอน ฐานปูนคอนกรีตขนาดใหญ่ของเสาสัญญาณไฟจราจรเก่าที่ยกเลิกการใช้งานมานานกว่า 2 ปีแล้ว จำนวน 3 ฐาน ที่ตั้งวางกีดขวางบนบาทวิถี ปากซอยนิคมรถไฟสาย 1 ถ.กำแพงเพชร 2 ใต้ทางพิเศษศรีรัช ซึ่งเดิมจุดนี้เคยเป็นสามแยก ถ.กำแพงเพชร ตัดกับ ถ.กำแพงเพชร 6 (แนวถนนเดิมที่ยกเลิกแล้ว) จึงมีเสาสัญญาณไฟจราจร ตั้งแต่เปิดการเดินรถไฟฟ้าชานเมืองสายสีแดง ทางแยกนี้ถูกปิดถาวร ยกเลิกการใช้งาน เสาสัญญาณไฟจราจรถูกรื้อถอนออกไปหมด แต่ยังคงเหลือไว้แต่ฐานปูนคอนกรีตขนาดใหญ่ของเสาสัญญาณไฟจราจร จำนวน 3 ฐาน จึงขอให้ สำนักการจราจรและขนส่ง กทม. ช่วยดำเนินการรื้อถอนฐานปูนคอนกรีตดังกล่าวทั้ง 3 ฐาน ออกจากบาทวิถีด้วย